Source: http://www.monitoruljuridic.ro/act/ordin-nr-207-din-20-noiembrie-2019-privind-modificarea-i-completarea-metodologiei-nbsp-de-stabilire-a-tarifelor-reglementate-pentru-serviciile-de-distribu-ie-n-sectorul-gazelor-naturale-aprobat-prin-ordinul-219997.html
Timestamp: 2020-04-01 17:41:25+00:00
Document Index: 22872209

Matched Legal Cases: ['articolul 3', 'articolul 54', 'articolul 54', 'articolul 56', 'articolul 56', 'Articolul 77', 'articolul 2']

﻿ ORDIN nr. 207 din 20 noiembrie 2019 privind modificarea şi completarea Metodologiei de stabilire a tarifelor reglementate pentru serviciile de distribuţie în sectorul gazelor naturale, aprobată prin Ordinul preşedintelui Autorităţii Naţionale de Reglementare în Domeniul Energiei nr. 217/2018
Metodologia de stabilire a tarifelor reglementate pentru serviciile de distribuţie în sectorul gazelor naturale, aprobată prin Ordinul preşedintelui Autorităţii Naţionale de Reglementare în Domeniul Energiei nr. 217/2018, publicat în Monitorul Oficial al României, Partea I, nr. 1.109 din 28 decembrie 2018, cu modificările şi completările ulterioare, se modifică şi se completează după cum urmează:
1. La articolul 3 alineatul (2), după punctul 5 se introduc două noi puncte, punctele 6 şi 7, cu următorul cuprins:
"6. SD - sistem de distribuţie a gazelor naturale;
7. ST - sistem de transport al gazelor naturale."
2. La articolul 54 alineatul (4), litera s) se modifică şi va avea următorul cuprins:
"s) costurile cu personalul angajat, defalcate distinct pentru personalul prevăzut la art. 12 lit. m) şi restul personalului, fundamentate pe baza numărului de personal, a nivelului salarial mediu şi a celorlalte costuri de personal; operatorul trebuie să prezinte detaliat costurile de personal pentru fiecare an al perioadei de reglementare, modalitatea de calcul al elementelor utilizate şi justificări privind valorile luate în considerare;"
3. La articolul 54 alineatul (4), după litera t) se introduce o nouă literă, litera u), cu următorul cuprins:
"u) costurile cu colaboratorii, defalcate distinct pentru personalul prevăzut la art. 12 lit. m) şi restul colaboratorilor, însoţite de modalitatea de calcul şi justificările privind valorile luate în considerare."
4. La articolul 56 alineatul (3), litera h) se modifică şi va avea următorul cuprins:
"h) cheltuielile cu personalul angajat, realizate în anul anterior, defalcate distinct pentru personalul prevăzut la art. 12 lit. m) şi restul personalului;"
5. La articolul 56 alineatul (3), după litera j) se introduce o nouă literă, litera k), cu următorul cuprins:
"k) costurile cu colaboratorii, realizate în anul anterior, defalcate distinct pentru personalul prevăzut la art. 12 lit. m) şi restul colaboratorilor."
(1) Pentru cea de-a patra perioadă de reglementare, ANRE ia în considerare, pentru fiecare OD, după caz, stabilirea unei noi categorii de clienţi, care să beneficieze de un tarif de distribuţie de proximitate, dacă acesta are în portofoliu clienţi industriali care îndeplinesc condiţiile legale de a se racorda la ST, care solicită OD acest tip de tarif şi pentru care există o soluţie de racordare viabilă din punct de vedere tehnico-economic, demonstrată de către aceştia prin:
(2) În situaţia în care, pentru alimentarea clientului care solicită racordarea la ST, OD a contribuit cu fonduri proprii la realizarea unor obiective ale SD, care la data deconectării acestuia nu sunt amortizate integral, respectivul client este obligat să plătească OD cotă-parte din valoarea reglementată rămasă neamortizată a acestor obiective, calculată proporţional cu debitul de gaze naturale maxim instalat al clientului, în totalul debitelor maxime instalate ale clienţilor deserviţi de respectivele obiective.
(4) Pentru ca racordarea la ST să fie considerată viabilă din punct de vedere economic pentru solicitant, analiza economică trebuie să demonstreze că valoarea estimată a investiţiei comunicată prin avizul tehnic prevăzut la alin (1) lit. a) şi cea a obiectivelor precizate la alin. (2) poate fi recuperată de solicitantul tarifului de distribuţie de proximitate în termen de 5 ani de la momentul racordării, prin economia de costuri realizată ca urmare a neplăţii tarifului de distribuţie, pe baza unui volum de gaze naturale consumat de solicitant, egal cu cel realizat în ultimul an calendaristic încheiat.
(5) Documentele prevăzute la alin. (1) lit. a) şi b) se transmit OD de către clientul industrial odată cu transmiterea solicitării de acordare a tarifului de distribuţie de proximitate, iar OD decide pe baza respectivelor documente în privinţa acordării tarifului de distribuţie de proximitate pentru respectivul solicitant."
7. Articolul 77 se modifică şi va avea următorul cuprins:
OD în ale căror portofolii există clienţi industriali care îndeplinesc condiţiile prevăzute la art. 75 pot înainta prognoza de consum şi propunerea de tarif, distincte pentru aceşti clienţi, odată cu transmiterea documentelor de fundamentare sau ajustare a venitului reglementat, a venitului reglementat corectat şi a calculului tarifelor de distribuţie."
8. În anexa nr. 3, la articolul 2, după alineatul (2) se introduce un nou alineat, alineatul (3), cu următorul cuprins:
"(3) Nu sunt considerate intrări de imobilizări corporale/ necorporale şi nu se vor lua în calcul la stabilirea valorii bazei de active reglementate imobilizările corporale/necorporale noi, reprezentând obiective ale sistemului de distribuţie, pentru care OD nu a obţinut modificarea licenţei de operare a sistemului de distribuţie a gazelor naturale."
Tags: Monitorul Oficial, Acte Monitorul Oficial, Ordin, Alte Institutii, ﻿ ORDIN nr. 207 din 20 noiembrie 2019